වෛද්‍යවරයා සිරිපාලගේ සිරුර දැඩිව සෝදිසියට ලක් කළේය. එහි තුවාල කිසිවක් නොවිණ. එහෙත් මීට පෙර ඇති වූ තුවාල කැළැල් රැසක් දක්නට ලැබිණ. ශරීර අභ්‍යන්තර අවයව විච්ඡේදනයේදී කිසිදු තුවාලයක් දක්නට නොවිණ. ඒ නිසා මරණයට හේතුව සොයාගැනීමේ අසීරුකමකට දිස්ත්‍රික් වෛද්‍යවරයා මුහුණ දුන්නේය. වැඩිදුර පරීක්ෂණ සඳහා ශරීර පටක සාම්පල ඉතිරි කරගත් වෛද්‍යවරයා සිරුර භූමදානයට මුදාහැරියේය. සිරුර බාරදීමෙන් පසු යළිත් සිරිපාලගේ පවුලේ ඥාතීන් හා අසල්වැසියන් ඇවිස්සී ආවේ කඩිගුලක් මෙනි. මූලික පශ්චාත් මරණ පරීක්ෂණයෙන්ද මරණයට නිශ්චිත හේතුවක් කිව නොහැකිවීම එයට හේතු විය. උද්ඝෝෂකයන් විසුරුවා හැරීමට කඳුළු ගෑස් හා බැටන් පොලු ප්‍රහාරයක් එල්ල කිරීමට ද පොලිසියට සිදුවිය. එයින් පොලිසිය කෙරෙහි ජනතාව තව තවත් වෛර බැඳගනු ලැබිණ.
උද්ඝෝෂකයන් විසුරුවා හැරීමට සිදුවූයේ කාටද?
පොලිසියට